SIAM พุ่งกระฉูด15% นิวไฮในรอบ 16 เดือน คาดเก็งฯราคาหุ้นต่ำบุ๊ก-พื้นฐานเด่น
SIAM พุ่งกระฉูด15% นิวไฮในรอบ 16 เดือน คาดเก็งฯราคาหุ้นต่ำบุ๊ก-พื้นฐานเด่น โดย ณ เวลา 10.35 น. อยู่ที่ระดับ 2.54 บาท บวก 0.34 บาท หรือ 15.45% ด้วยมูลค่าซื้อขาย 61.75 ล้านบาท 
5 มี.ค. 2562

ผู้สื่อข่าวรายงานว่า บริษัท สยามสตีลอินเตอร์เนชั่นแนล จำกัด (มหาชน)  หรือ SIAM ณ เวลา 10.35 น. อยู่ที่ระดับ 2.54 บาท บวก 0.34 บาท หรือ 15.45% ด้วยมูลค่าซื้อขาย 61.75 ล้านบาท  ราคาหุ้นปรับตัวแรงในรอบ 16 เดือน โดยนับตั้งแต่หุ้นขึ้นไปทดสอบระดับ 2.56 บาท เมื่อวันที่ 2 พ.ย.60

คาดนักลงทุนเก็งกำไรเนื่องจากราคา SIAM มีความน่าสนใจโดยเห็นได้จากราคาหุ้นที่ต่ำกว่า P/BV อยู่ที่ระดับ 0.52 เท่า และราคาหุ้นต่ำกว่ามูลค่าหุ้นทางบัญชีต่อหุ้นซึ่งอยู่ที่ระดับ 4.20 บาท จากราคาหุ้นล่าสุดอยู่ที่ระดับ 2.54 บาท(5มี.ค.62)
ขณะที่บริษัทแจ้งผลประกอบการ(รวมบริษัทย่อย)งวด 1 ปี สิ้นสุดวันที่ 31 ธันวาคม 2561 พลิกมีกำไร 244.95 ล้านบาท จากปีก่อนขาดทุน 47.40 ล้านบาท
